139ζ. ΑΠΟΦΑΣΗ ΥΠΟΥΡΓΩΝ  ΠΟΛΙΤΙΣΜΟΥ ΚΑΙ ΔΗΜΟΣΙΑΣ  ΤΑΞΗΣ Αριθ. 26184  της 25-28 Νοεμβ. 1994   (ΦΕΚ Β΄883) Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της.  Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ Α΄ 147).  2.Τις διατάξεις του άρθρ. 29 Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). 3. Τις διατάξεις της 6004/8/43μβ από 8.7.1994 απόφασης του Υπουργού Δημόσιας Τάξης «Αποδέσμευσης Ελληνικής Αστυνομίας από την εκτέλεση ξένων προς την αποστολή της» (Β΄573). 4.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 5.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Διατήρηση διατάξεων και έργων Άρθρ.1.-Διατηρούνται σε ισχύ οι παρακάτω διατάξεις των διαταγμάτων και της υπουργικής απόφασης που προβλέπουν τη συμμετοχή οργάνων της Αστυνομίας σε δραστηριότητες υπηρεσιών της Γεν. Γραμματείας Αθλητισμού. 1.Το άρθρ. 3(δις) του Β.Δ. 20/27-12-58 «Περί λειτουργίας δελτίων προγνωστικών επί του ποδοσφαίρου αγώνων» για τον ορισμό εκπροσώπου του Υπουργείου Δημ. Τάξης στην επιτροπή φύλαξης και ελέγχου μητρών και αντιπαραβολή κερδιζόντων δελτίων ΠΡΟ-ΠΟ στις ζώνες Α και Β Αθηνών και Θεσσαλονίκης. 2.Το άρθρ. 6 του Π.Δ. 395/90 «Οργάνωση και διαχείριση αριθμολαχείου (ΛΟΤΤΟ) και του λαχείου «ΠΡΟ-ΤΟ» για τη συμμετοχή ενός εκπροσώπου (ανώτερου υπαλλήλου) του Υπουργείου Δημόσιας Τάξης στην επιτροπή κλήρωσης του αριθμολαχείου (ΛΟΤΤΟ) και λαχείου ΠΡΟ-ΤΟ. Έναρξη ισχύος. Άρθρ.2.-Από την έναρξη ισχύος της παρούσας απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 δεν εκτελούνται από τις Αστυνομικές Αρχές εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.  139 η. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ  ΤΑΞΗΣ  Αριθ. 1132603/1222  της 24-28 Νοεμβ. 1994   (ΦΕΚ Β΄883) Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της. Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ Α΄ 147).  2.Τις διατάξεις του άρθρ. 29 Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). 3. Την 6004/8/43 μβ/8.7.1994 Απόφαση Υπουργού Δημόσιας Τάξης (573 Β΄). 4.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και την εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 5.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Διατήρηση διατάξεων και έργων. Άρθρ.1.-1.Διατηρούνται σε ισχύ οι διατάξεις: α)Του άρθρου μόνου παρ. 2 Νομ. 6133/1934 (ΦΕΚ 172 Α΄) που προβλέπουν την δυνατότητα ορισμού αστυνομικού οργάνου από την οικεία Αστυνομική Αρχή, μεταξύ των αντιπροσώπων του Δημοσίου, προς παρακολούθηση των ερευνών για την ανεύρεση κεκρυμμένου θησαυρού.  (Μετά τη σελ. 16,60738) Σελ.  16,60739 Τεύχος 1333 Σελ. 21 Υπουργείο Δημόσιας Τάξης (Οργανικές Διατάξεις) 4.Α.α.139ζ-139 η   304 β)Του άρθρ. 1 παρ. 7 του από 24-10-1940 Β. Δ/τος (ΦΕΚ Α΄ 349) που προβλέπουν την εκτέλεση, από αστυνομικά όργανα της οικείας Αστυνομικής αρχής, των πρωτοκόλλων Διοικητικής Αποβολής (ΠΔΑ) επί των αυθαιρέτως κατόχων ανταλλαξίμων κτημάτων. γ)Του άρθρ. 2 του Α.Ν. 263/1968 (ΦΕΚ Α΄ 12), σε συνδυασμό με την γνωμοδότηση αριθ. 1352/1969 του Ν.Σ.Κ., ως προς τις υποχρεώσεις της Αστυνομικής Αρχής, κατά την εκτέλεση πρωτοκόλλων διοικητικής αποβολής αυθαιρέτων κατόχων δημοσίων κτημάτων, εξαιρουμένης της υποχρεώσης αυτής για τη φύλαξη των κινητών πραγμάτων, που απομακρύνονται από τα παραπάνω δημόσια κτήματα. δ)Της περ. β΄ παρ. 4 του άρθρ. 33 Νομ. 2214/94 (ΦΕΚ Α΄ 75), που προβλέπουν την εκτέλεση από την οικεία Αστυνομική Αρχή δικαστικών αποφάσεων, που διατάσσουν την προσωποκράτηση για χρέη προς το Δημόσιο και το ΙΚΑ. ε)Του Νόμ. 395/1976 και του άρθρ. 27 του Νόμ. 1882/1990, που ορίζουν την λήψη του μέτρου της απαγόρευσης εξόδου από τη χώρα για μεγαλοοφειλέτες του Δημοσίου. Η λήψη του μέτρου αυτού λαμβάνεται απευθείας από τη Δ/νση Κρατικής Ασφάλειας του Υπουργ. Δημόσιας Τάξης, μετά από έγγραφο των προϊσταμένων των ΔΟΥ ή Τελωνείων, όπως ορίζεται στις αποφάσεις του Υπουργού Οικονομικών, που εκδόθηκαν κατ’ εξουσιοδότηση των παραπάνω νόμων. στ)Των παρ. 5 και 6 του άρθρ. 36 του Νόμ. 2093/1992 (ΦΕΚ Α΄ 181), όπως αντικαταστάθηκε με το άρθρ. 5 του Νόμ. 2120/1993 (ΦΕΚ Α΄ 24), που προβλέπουν την αφαίρεση, με πράξη της Αστυνομικής Αρχής, των πινακίδων και της άδειας κυκλοφορίας των οχημάτων που κυκλοφορούν χωρίς το ειδικό σήμα τελών κυκλοφορίας. ζ)Της παρ. 4 του άρθρ. 21 του Νόμ. 2367/1953 (ΦΕΚ Α΄ 82), όπως αντικαταστάθηκε με το άρθ. 17 παρ. 2 του Νόμ. 1326/1983 (ΦΕΚ Α΄ 19), που προβλέπουν την αφαίρεση, από την Αστυνομική Αρχή, της άδειας και των πινακίδων κυκλοφορίας του αυτοκινήτου, ή της μοτοσυκλέττας και την παράδοση αυτών στον αρμόδιο προϊστάμενο ΔΟΥ, σε περίπτωση μη καταβολής των τελών κυκλοφορίας ενός έτους. η)Των: (ι) παρ. 4 του άρθρ. 12 του Νόμ. 383/1976 (ΦΕΚ Α΄ 182) (ιι) παρ. 9 του άρθρ. 2 του Νόμ. 49/1968 (ΦΕΚ Α΄ 294), όπως ισχύει μετά την αντικατάστασή του με το άρθρ. 2 του Νόμ. 1959/1991 (ΦΕΚ Α΄ 123) και (ιιι) παρ. 3 του άρθρ. 2 και της παρ. 2 του άρθρ. 7 του Νόμ. 1108/1980 (ΦΕΚ Α΄ 304), που προβλέπουν την αφαίρεση, από την Αστυνομική Αρχή, της άδειας κυκλοφορίας και   Σελ.  16,60740 Τεύχος 1333 Σελ. 22 των κρατικών πινακίδων των οχημάτων, σε περίπτωση μη καταβολής των αναφερομένων σ’ αυτές εισφορών και ειδικών τελών. θ)Του άρθρ. 33 του Νόμ. 1591/1986 (ΦΕΚ Α΄ 50), όπως έχουν τροποποιηθεί και ισχύουν, σε συνδυασμό με την αριθ. 515/5-7-1988 γνωμοδότηση του Νομικού Συμβούλου του Υ.Δ.Τ., για την εκτέλεση απόφασης Νομάρχη, περί επιβολής διοικητικών κυρώσεων (αφαίρεση άδειας κυκλοφορίας και πινακίδων, μεταφορικών μέσων, άδεια οδήγησης κλπ.), για παραβάσεις των διατάξεων του άρθρου αυτού). ι)Του άρθρ. 7 του Νόμ. 2120/93 (ΦΕΚ Α΄ 24), σε συνδυασμό με τις διατάξεις του άρθρ. 48 του Νόμ. 2065/1992 (ΦΕΚ Α΄ 113) και της αριθ. 1004820/180/0009 Α/14-1-1993 κοινής απόφασης των Υπουργών Οικονομικών και Δημόσιας Τάξης, περί αναστολής λειτουργίας καταστημάτων επιτηδευματιών. ια)Της αριθ. 37445/42/3-3-42 κοινής Υπουργικής απόφασης (ΦΕΚ Β΄ 22), με βάση τις οποίες έχει ανατεθεί στις Αστυνομικές Αρχές η διενέργεια ένορκης ανάκρισης, κατόπιν διαταγής του οικείου Υπουργού, για τη βεβαίωση, παρά της αρμοδίας Υπηρεσίας του ΥΠΕΘΑ, του τραυματισμού, της εξαφάνισης ή του θανάτου του στρατιωτικού εν γένει, κατά τον πόλεμο 1940-41 και κατά την περίοδο 1946-50 (αριθ. 86/1976 απόφαση της Ολομέλειας του Ελεγκτικού Συνεδρίου), σε περίπτωση αδυναμίας απόδειξης των γεγονότων τούτων από επίσημα στοιχεία. ιβ)Του δεύτερου εδαφίου της παρ. 3 του άρθρ. 18 του Νόμ. 2093/92 (ΦΕΚ Α΄ 181), που προβλέπουν την έκδοση απόφασης του αστυνομικού Δ/ντή ή του Προϊσταμένου της καθ’ ύλην αρμόδιας Αστυνομικής αρχής, περί του χαρακτηρισμού κάποιας πράξης ως τρομοκρατικής. Έναρξη ισχύος. Άρθρ.2.-Από την έναρξη ισχύος της παρούσας απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 δεν εκτελούνται από τις Αστυνομικές Αρχές εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από 4-12-1994.  4.Α.α.139 η Υπουργείο Δημόσιας Τάξης (Οργανικές Διατάξεις)   305